RR: Kuulsad jalgpalluritest teisikud (12)
Et tegemist on roosa reedega, ei maksa siit artiklist otsida ei Sandereid ja Einosid ega Rafaele ja Fabiosid. Soccernet ajas jälgi ning leidis laiast jalgpallimaailmast suure portsu Eesti vutimeeste teisikuid. Siin on seitse kõige ilmselgemat paari kaksikuid (või hoopis inkognitosid?):
See revolutsiooniline avastus käivitaski käesoleva looga tipnenud uurimistöö. Tiit Tikenberg sahistab väravavõrke Paides, tema teisik teeb sama Sunderlandis.
Suur oli meie üllatus, kui Sergei Pareiko tüüris eelmisel aastal Sambia Aafrika meistriks. Väidetavalt oli tegemist siiski prantslase Herve Renardiga, kuid äravahetamiseni sarnane välimus seab selle tõsise kahtluse alla.
Mõlemad mehed on tehnilised äärepoolikud ja mõlemad mehed löövad ilusaid väravaid. Kui nad samasse tiimi kokku tuua, oleks vastaste leeris segadust kui palju, aga Arjen Robbenit ei ole vist kuigi lihtne Müncheni Bayernist Tartu Santosesse meelitada.
Okei, lähedalt vaadates ei olegi nende beebinäod nii väga sarnased, kuid unustades teleekraani jälgides mängu ära, võib nad lihtsa vaevaga segi ajada. Pisikesed ja väledad kogud teevad omale suurte kaitsjate vahelt teed kustumatu energia ja suurepärase tehnikaga.
Kui juuksed kasvaksid sirgelt, siis ehk ei olekski nad eriti ühte nägu, aga soeng loob automaatse seose. Ja jälle on tegemist sama positsiooni meestega - saab see tõesti olla kokkusattumus?
Siin ei saa küll olla mingit kahtlust, et hetkel Tbilisis ründajana ja Milanos keskpoolikuna tegutsevad mehed on omal ajal sünnitusmajas eksikombel eraldatud.
Kui PSG raudvara laseks juuksed maha ajada, siis ei oleks tal ilmselt ka Ühendriike külastades autogrammiküttide küüsist pääsu.
Veel võimalikke sünnil lahutatud vutimehi (pildi vaatamiseks kliki nimele): Igor Subbotin ja Marco Materazzi, Tarmo Rüütli ja Juande Ramos, Andrei Veis ja Cristiano Ronaldo, Aleksandr Puštov ja Gerard Houllier, Andre Ilves ja Andrei Aršavin, Kert Kütt ja Edwin van der Sar, Ragnar Klavan ja David Beckham.
Jäi väheks? Vaata lisa Soccerneti foorumist!